als_Latn dik_Latn sag_Latn
Home » Ekskluzive »
Arrestohen Shefqet Krasniqi , Fuad Ramiqi dhe 13 të tjerë(video)
Shtesë……..Me kërkesë të Prokurorisë Speciale të Republikës së Kosovës për Urdhër bastisje dhe ndalim dhe pas vendimit të Gjyqtarit të procedues paraprake të Gjykatës Kompetente, sot është zhvilluar një aksion i Policisë së Kosovës, me ç’rast janë bastisur dhe janë arrestuar 15 persona.
Sipas Prokurorisë së Shtetit, të gjithë të arrestuarit janë të dyshuar për vepra penale kundër rendit kushtetues dhe të sigurisë të Republikës së Kosovës.
“Pas veprimeve të ndërmarra sot, Prokuroria Speciale e Republikës së Kosovës në koordinim me institucionet tjera kompetente, do të vazhdojë me procedurat tjera të parapara me ligj”, thuhet në njoftimin e Prokurorisë. ……JA EMRAT E TE ARRESTUARËVE …..
Deri më tani janë arrestuar 13 persona, prej tyre përveç liderit të partisë islamike LISBA, Fuad Ramiqit, të tjerët janë hoxhallarë nëpër rajone të ndryshme të Kosovës.
Më poshtë lexoni emrat e të gjithë të arrestuarve deri në këto momente:
1. Sabahudin Selimi,
hoxhë nga Vitia.
2. Enes Goga,
kryeimam në Këshillin e Bashkësisë Islame (BIK) në Pejë.
3. Eroll Nesimi,
hoxhë dhe administrues i poratalit perkujtimi.net
4. Idriz Bilibani,
hoxhë i komunitetit boshnjak dhe administrator i portalit stazomislama.com
5. Leonard Ruli,
i vetëquajturi Ebu beker Ruli, hoxhë nga Prizreni.
6. Dardan Gjuka,
imam nga Peja, ligjërues në radio radio-udhezimi.com
7. Shefqet Krasniqi,
i lindur më 20.6.1966, në fshatin Sibovc të Obiliqit, ligjërues në Fakultetin e Studimeve Islame (FSI) në Prishtinë, njëherësh edhe imam në Xhaminë e Madhe në Prishtinë.
8. Shefki Koraçi,
imam në Kaçanik.
9. Mazllam Mazllami,
jeton në Prizren, imam në xhaminë e “Jeni Mahallës”.
10. Bedri Robaj,
imam në xhaminë e improvizuar në lagjen Dardani të Prishtinës.
Ajo është jashtë juridiksionit të BIK-ut. Xhamia pa emër e vetëm me mbi shkrimin “XHAMI”, gjendet në lokalet e Ndërmarrjes Shoqërore (NSh) “Auto-Prishtina”, ndërsa qiraja e hapësirës financohet nga Fatos Rizvanolli, biznesmen nga Peja.
11. Ekrem Avdiu,
i lindur më 18 Korrik të vitit 1971, në qytetin e Mitrovicës, aktualisht imam dhe ligjërues në xhaminë e lagjes ‘Tavnik’ dhe është anëtarë i Këshillit të Bashkësisë Islame të Mitrovicës.
12. Enis Rama,
i lindur më 12 Qershor 1976, në qytetin e Mitrovicës, jeton dhe vepron në Mitrovicë, ku mban edhe ligjërata të rregullta javore si imam në xhaminë ‘Isa Beg’ në Mitrovicë, si dhe është kryeredaktor në televizionin Peace TV Shqip.
13.Fuad Ramiqi, i linduar më 26 mars 1960, në Pozharan komuna e Vitisë. Aktualisht kryetar i Lëvizjes Islame Bashkohu – LISBA.
Policia e Kosovës e ka konfirmuar se të mërkurën në orët e hershme të mëngjesit njësiti antiterrorist ka filluar operacione policore në tërë Kosovën, dhe se ka arrestuar disa persona të dyshuar për nxitje të ekstremizmit fetar dhe përçarjes kombëtare – vepra penale që bien ndesh me rendin kushtetues të Republikës së Kosovës./lajmi.net/
………Burime të Kosovalbaner.com, mësojnë se në shtëpinë e Imamim Shefqet KRasniqit, janë gjetur dhe janë konfiskuar një sasi e madhe parash, kurse në shtëpinë e Fuad Ramiqit, janë gjetur dhe janë konfiskuar shumë dokumente dhe disa kompjuter. ……Foto nga shtepia e Fuad Ramiqit…………
Policia e Kosovës ka konfirmuar për portalin Kosovalbaner.com se një operacion policor është duke ndodhur në Kosovë.
Siç ka thënë zëdhënësi i policisë, Baki Kelani, ky operacion po ndodhë jo vetëm në Prishtinë, por përfshinë disa rajone.
“ Mund të konfirmojë se është realizuar një operacion i gjerë policorë, për detaje do të ju njoftojmë me kohë”.
“Operacioni është duke ndodhur në disa rajone”, tha Kelani.Ndersa Kosovalbaner.com meson se Policia e Kosovës ka zhvilluar sot një aksion, gjatë të cilit kanë përfunduar në pranga pesëmbëdhjetë të dyshuar për terrorizëm.
Ndërkaq, deri më tani burime te Kosovalbaner.com nga policia bëjnë të ditur se janë arrestuar: kryetari i partisë LISBA, Fuad Ramiqi,imami i Xhamisë së Madhe, Shefqet Krasniqi dhe krye-imami i Pejës, Enes Goga ,Mazllom Mazllomi, Enis Rama, Ekrem Avdiu
,,,,,,,,,,,,,,,,,,,,,,
Në Kaçanik para pak çastesh është arrestuar SH.K, 24 vjeçar, bëjnë të ditur burime të portalit Kosovalbaner.com
Operacioni në fjalë është zhvilluar nga Njësia Anti-terror e mbështetur nga njësia Speciale e Kosovës.
Personi në fjalë dyshohet të jetë i përfshirë në terrorizëm, shok i Lavdrim Muhaxherit
Ndersa edhe Imami i Xhamisë së Madhe në Prishtinë, Shefqet Krasniqi, është arrestuar të mërkurën në orët e hershme të mëngjesit nga Policia e Kosovës. Ndër të arrestuarit mësohet se është edhe drejtuesi i partisë LISBA, Fuad Ramiqi.
Ne mesin e te arrestuarëve edhe Enis Rama…Ne vazhdim ja kush eshte Enis Rama
Enis Rama u lind më 12 Qershor 1976 në qytetin e Mitrovicës, ku edhe e kreu shkollën fillore.
Më pas morri rrugën e kërkimit të diturisë dhe e përfundoi me sukses Medresenë e Mesme ‘Alaudin’ në Prishtinë.
Por, ambiciet e tij drejt përvetësimit të diturisë fetare nuk mjaftuan me kaq. Kërkoi që të përsoste mësimin gjuhës arabe në një nga universitetet e Amanit në Jordani.
Ku përveç tjerash këtu pati nderin ta takojë edhe një nga kolosët e dijes të cilët jetuan në kohërat tona, dijetarin me origjinë nga Shkodra, Muhamed Nasuridin Albanin.
Duke e ndjekur shembullin e këtij dhe shumë dijetarëve e hoxhallarëve të tjerë, vazhdoi rrugën e kërkimin e diturisë, për tu ndalur në stacionin e radhës – Universitetin Islamik në Medinë, në degën e hadithit, ku normalisht se nuk u kënaq vetëm me studimet e marra vetëm nga Universiteti, por kërkonte çdo ligjëratë që mbahej nga dijetarët e mëdhenj.
Në vitin 2006 i përfundoi studimet postdiplomike në Universitetin e Hapur Amerikan në Kajro të Egjiptit në degën Bazat e fesë (‘Usulud -Din’).
Me t’u kthyer në Kosovë e filloi punën e tij intensive për thirrjen e njerëzve në fenë e Zotit, punë kjo që po vazhdon pa reshtur tashmë për disa vite.
Hoxhë Enis Rama jeton dhe vepron në Mitrovicë, ku edhe mban ligjërata të rregullta javore.
Ai po ashtu njihet edhe për ligjëratat e rregullta në Prishtinë, ku marrin pjesë jo vetëm myslimanët e kryeqytetit.
Ai veçanërisht shquhet për kuptimet e thella të teksteve sheriatike dhe për ligjëratat e tij mbi shërimin e zemrave dhe besimin Islam. Po ashtu, ai është recenzent i disa prej librave të përkthyera në gjuhën shqipe.
eng_Latn als_Latn als_Latn als_Latn als_Latn als_Latn als_Latn zsm_Latn tso_Latn tsn_Latn als_Latn als_Latn als_Latn kab_Latn als_Latn eng_Latn tso_Latn als_Latn als_Latn als_Latn als_Latn kea_Latn als_Latn hun_Latn als_Latn nld_Latn als_Latn als_Latn slk_Latn als_Latn lus_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn